NORAKSTS

|  |  |
| --- | --- |
| 26.09.2019. | Nr.12/22 |

**dzīvokļa īpašuma staļģenes ielā 44-14, jelgavā,**

**nodošana atkārtotai izsolei**

(ziņo: I.Škutāne)

Jelgavas pilsētas dome 2019.gada 28.februārī pieņēma lēmumu Nr.2/28 “Dzīvokļa īpašuma Staļģenes ielā 44-14, Jelgavā atsavināšana”.

2019.gada 27.aprīlī Jelgavas pilsētas domes Izsoles komisija rīkoja dzīvokļa īpašuma ar kadastra numuru 09009029507 Staļģenes ielā 44-14, Jelgavā, izsoli ar pārdošanas nosacīto cenu (izsoles sākumcenu) 2000 *euro*, izsoles soli 100 *euro*, nodrošinājumu – 200 *euro*, reģistrācijas maksu 50*euro,* nomaksas termiņu – piecus gadus.

Uz izsoli pretendenti nepieteicās un Jelgavas pilsētas domes Izsoles komisija 2019.gada 29.aprīlī pieņēma lēmumu Nr.5/4 “Dzīvokļa īpašuma Staļģenes ielā 44-14, Jelgavā, 27.04.2019. izsoles atzīšana par nenotikušu”.

Saskaņā ar Publiskas personas mantas atsavināšanas likuma 32.panta pirmās daļas 1.punktu un pamatojoties uz Jelgavas pilsētas pašvaldības īpašuma atsavināšanas komisijas 2019.gada 2.maija lēmumu Nr.5/5 “Dzīvokļa īpašuma Staļģenes ielā 44-14, Jelgavā, nodošana atkārtotai izsolei”, Jelgavas pilsētas dome 2019.gada 23.maijā pieņēma lēmumu Nr.6/17 “Dzīvokļa īpašuma Staļģenes ielā 44-14, Jelgavā, nodošana atkārtotai izsolei” - rīkot dzīvokļa īpašuma Staļģenes ielā 44-14, Jelgavā, atkārtotu izsoli ar augšupejošu soli, pazemināt sākumcenu par 20% un noteikt tā nosacīto cenu 1600 *euro*, izsoles soli 100 *euro*, nodrošinājumu – 160 *euro*, reģistrācijas maksu – 50*euro* un nomaksas termiņu – piecus gadus.

2019.gada 20.jūlijā Jelgavas pilsētas domes Izsoles komisija rīkoja dzīvokļa īpašuma ar kadastra numuru 09009029507 Staļģenes ielā 44-14, Jelgavā, izsoli ar pārdošanas nosacīto cenu (izsoles sākumcenu) 1600 *euro*, izsoles soli 100 *euro*, nodrošinājumu – 160 *euro*, reģistrācijas maksu 50*euro,* nomaksas termiņu – piecus gadus.

Uz izsoli pretendenti nepieteicās un Jelgavas pilsētas domes Izsoles komisija 2019.gada 22.jūlijā pieņēma lēmumu Nr.8/3 “Dzīvokļa īpašuma Staļģenes ielā 44-14, Jelgavā, 2019.gada 20.jūlija izsoles atzīšana par nenotikušu”.

2019.gada 28.augustā Jelgavas pilsētas pašvaldības īpašuma atsavināšanas komisija, saskaņā ar Publiskas personas mantas atsavināšanas likuma 32.panta otrās daļas 1.punktu, nolēma rīkot dzīvokļa īpašuma Staļģenes ielā 44-14, Jelgavā, atkārtotu izsoli ar augšupejošu soli, pazemināt sākumcenu par 60% un noteikt tā nosacīto cenu 800 *euro*, izsoles soli 100 *euro*, nodrošinājumu – 80 *euro*, reģistrācijas maksu – 50*euro* un nomaksas termiņu – piecus gadus.

Saskaņā ar Publiskas personas mantas atsavināšanas likuma 3.panta pirmās daļas 1.punktu, 10.pantu, 15.pantu, 32.panta pirmās daļas 1.punktu, 36.panta trešo daļu, Jelgavas pilsētas domes 2019. gada 28.februāra lēmumu Nr.2/28 “Dzīvokļa īpašuma Staļģenes ielā 44-14, Jelgavā atsavināšana” un Jelgavas pilsētas pašvaldības īpašuma atsavināšanas komisijas 2019.gada 28.augusta lēmumu Nr.8/8 “Dzīvokļa īpašuma Staļģenes ielā 44-14, Jelgavā, nodošana atkārtotai izsolei”,

**JELGAVAS PILSĒTAS DOME NOLEMJ:**

1. Nodot atkārtotai izsolei dzīvokļa īpašumu ar kadastra numuru 09009029507 Staļģenes ielā 44-14, Jelgavā, kas sastāv no dzīvokļa Nr.14 (telpu grupas kadastra apzīmējums 09000160918001014, kopējā platība 20,2 m2) un tam piekrītošajām kopīpašuma 202/5217 domājamām daļām no būvēm (būvju kadastra apzīmējums 09000160918001, 09000160918002, 09000160918004) un zemes (kadastra numurs 09000160918), pārdodot to atklātā mutiskā izsolē ar augšupejošu soli.
2. Noteikt dzīvokļa īpašuma Staļģenes ielā 44-14, Jelgavā, pārdošanas nosacīto cenu (izsoles sākumcenu) 800 *euro*, izsoles soli 100*euro*, nodrošinājumu 80 *euro*, reģistrācijas maksu 50*euro*, nomaksas termiņu – piecus gadus.
3. Apstiprināt dzīvokļa īpašuma Staļģenes ielā 44-14, Jelgavā, izsoles noteikumus (pielikumā).
4. Jelgavas pilsētas domes Izsoles komisijai rīkot dzīvokļa īpašuma Staļģenes ielā 44-14, Jelgavā, izsoli normatīvajos aktos noteiktajā kārtībā.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2019.gada 26.septembrī